স্টাফ রিপোর্টার ॥ মাধবপুরে হোম কোয়ারেন্টিনে না থাকায় এক ওমান প্রবাসীকে ১০ হাজার টাকা জরিমানা করেছে ভ্রাম্যমান আদালত। রোববার দুপুরে সহকারী কমিশনার(ভুমি) নিবার্হী ম্যাজিস্ট্রেট আয়েশা আক্তার উপজেলার মঙ্গলপুর গ্রামে অভিযান চালিয়ে ওই প্রবাসী কে ১০ হাজার টাকা জরিমানা করেন। সহকারী কমিশনার(ভুমি) আয়েশা আক্তার জানান, মঙ্গলপুর
গ্রামের আব্দুল মোবারক মিয়ার ছেলে জসিম মিয়া গত ১৭ মার্চ ওমান থেকে দেশে আসে। সরকারী নিদের্শনা হোম কোয়ারেন্টিনে না থেকে তিনি এলাকায় প্রকাশ্যে ঘুরাফেরা করছিলেন। খবর পেয়ে মঙ্গলপুর গ্রামে অভিযান চালিয়ে তাকে ১০ হাজার টাকা জরিমানা করা হয় এবং তাকে হোম কোয়ারেন্টিনে থাকার নির্দেশ দেওয়া হয়।